Diari Oficial de la Generalitat Valenciana


Sumari del DOGV 6324, del 03-08-2010 (2010/8440)

RESOLUCIÓ de 16 de juliol de 2010, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 631,60 m² de superfície, situada a Cullera, partida de la Ràpita, realitzada per l'ajuntament del dit municipi a favor de la Generalitat per a ser destinada a la construcció d'una comissaria de Policia Autonòmica.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6324

Data del DOGV
:   03-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8440


Data del document
:   16-07-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 16 de juliol de 2010, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 631,60 m² de superfície, situada a Cullera, partida de la Ràpita, realitzada per l'ajuntament del dit municipi a favor de la Generalitat per a ser destinada a la construcció d'una comissaria de Policia Autonòmica. [2010/8440]  
L'Ajuntament de Cullera, en sessió plenària realitzada el dia 29 de setembre de 2009, va acordar la cessió gratuïta a la Generalitat de la parcel·la de la seua propietat de 631,60 m² de superfície, situada en la partida de la Ràpita de la dita població.   
A proposta de la Conselleria de Governació, es van iniciar els tràmits legals oportuns per a l'acceptació de les parcel·les.  
La cessió es realitza amb la finalitat de destinar la parcel·la a la construcció d'una comissaria de Policia Autonòmica, amb subjecció al que establix l'article 111 del Reglament de Béns de les Entitats Locals, al tindre l'immoble que se cedix la naturalesa jurídica de patrimonial.  
En conseqüència, basant-se en els articles 37 i 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Cullerade la parcel·la de 631,60 m² de superfície situada a la partida de la Ràpita de la dita població, que confronta: nord, parcel·la ocupada per l'oficina comarcal de la Conselleria d'Agricultura; sud, carrer Amparo Belda; est, carrer Max Aub, i oest, carrer sense nom abans José Burguera.  
La parcel·la s'haurà de segregar de la finca que consta inscrita en el Registre de la Propietat de Cullera amb una superfície de 20.743,40 m² al tom 2444, llibre 709, foli 153, finca 47271, inscripció 3ª.  
Referència cadastral:. 5883420YY7036H7758TI.  
La parcel·la s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Cullera, s'efectua amb la condició de destinar les parcel·les a la construcció d'una comissaria de la Policia Autonòmica, i amb subjecció al que establix l'article 111 del Reglament de Béns de les Entitats Locals. En cas d'incompliment dels fins per als quals se cedix la parcel·la o dels terminis d'inici i acabament de les obres, una vegada sol·licitada la reversió per part de l'ajuntament i enviada com a sol·licitud de reversió a la Conselleria d'Economia, Hisenda i Ocupació, esta tramitarà l'expedient corresponent d'acord amb el que disposa el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques. La resolució que s'adopte serà notificada a l'ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat   
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic seguretat ciutadana i adscrit a la Conselleria de Governació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat..  
València, 16 de juliol de 2010.- El conseller d'Economia, Hisenda i Ocupació i vicepresident segon del Consell: Gerardo Camps Devesa.